De Kock weer hof toe oor parool – praag.co.za
De Kock weer hof toe oor parool
Eugene de Kock sal ‘n aansoek by die hooggeregshof in Pretoria indien nadat die minister van justisie en korrektiewe dienste geweier het om aan hom parool toe te staan.
Michael Masutha het in Julie De Kock se paroolaansoek afgekeur omdat die families van sy slagoffers nie daaroor geraadpleeg is nie.
Masutha het gesê daar moet in die volgende 12 maande ‘n nuwe paroolverslag en profiel oor De Kock opgestel word.
De Kock, die voormalige Vlakplaas-polisiebevelvoerder, het hom in Mei tot die hooggeregshof in Pretoria gewend om Masutha te dwing om ‘n besluit oor sy parool te neem.
Regter Thokozile Masipa het op 28 Mei beveel dat die minister 30 dae het – vakansiedae of naweke uitgesluit – om te besluit of De Kock op parool vrygelaat moet word.
Skrywer praagGepubliseer op 20 November 2014 Kategorieë Nuus, Suider-AfrikaSleutelwoord Eugene de Kock, parool, polisie, Vlakplaas
Vorige Vorige artikel: ANC-jeugliga toestemming vir anti-Steve-betoging geweier
Volgende Volgende artikel: Middelvinger vervang parlementêre debat